kombinácia liečiv
Dobrý deň. Je možné s časovým odstupom cca 6 hod. užívať Diclofenak Duo 75mg a Panadol ULTRA RAPIDE šumivé tablety? Po Diclofenaku necítim úľavu bolesti chrbta a ramena. Pre bolesť mám problém so spánkom. Ďakujem za info.
Dobrý deň,
ďakujeme za vašu otázku.
Liek Diclofenac Duo Bausch Health 75 mg obsahuje tvrdé kapsule s predĺženým uvoľňovaním. Každá jedna kapsula obsahuje 75 mg sodnej soli diklofenaku (25 mg sodnej soli diklofenaku v gastrorezistentných peletách, 50 mg sodnej soli diklofenaku v peletách s riadeným uvoľňovaním). Má preto inú farmakokinetiku a odstup 6 hodín by bol nedostatočný.
Nevýhodou kombinácie je zvýšené riziko analgetickej nefropatie a ďalších renálnych nežiaducich účinkov. Rovnako zvýšené riziko gastrointestinálnch a kardiovaskulárnych nežiadúcich účinkov.
Ak je liečba bolesti nedostatočná, odporúčam Vám kontaktovať lekára, ktorý zváži predpísanie ďalších liekov od bolesti.
Pre lepšiu účinnosť a rýchlejšie uľavenie od bolesti odporúčam kombinovať Diclofenac Duo Bausch Health 75 mg s magnéziom. Magnézium (horčík) priaznivo pôsobí na svaly a nervy, a preto je dôležitý pre správne fungovanie pohybového aparátu. Je vhodný aj na dlhodobé užívanie. V prípade, že účinok diklofenaku nie je pre Vás dostačujúci, je potrebné sa o ďalšom postupe v liečbe poradiť s lekárom.
Prajem skorú úľavu od ťažkostí.
S pozdravom
PharmDr. Patrícia Čečková